દેશમાં બે વર્ષ પહેલા લાદવામાં આવેલી નોટબંધી અને ત્યારબાદ અમલી બનાવાયેલ જી.એસ.ટી. પધ્ધતીના કારણે વ્યાપાર - ઉદ્યોગ ઉપર જબરી અસરો પડે છે અને અચાનક આવેલા આ મોટા બદલાવના કારણે લોકોની સાહસવૃતિ જાણે તુટી ગઈ છે અને હજુ પણ લોકો વ્યાપાર - ઉદ્યોગ ક્ષેત્રે નવું સાહસ કરતા પહેલા સો વાર વિચાર કરે છે. લોકોમાં નવું સાહસ કરવાના બદલે જે છે તે સાચવવાની વૃતિ ઘર કરી ગઈ છે. નોટબંધી અને જીએસટી બાદ આવેલી વૈશ્ર્વિક મંદિના કારણે વ્યાપાર- ઉદ્યોગ ક્ષેત્રનો વિશ્ર્વાસ ડગમગી ગયો હોય તેવી સ્થિતિ છે. અને અનેક નાના - મોટા ધંધાર્થીઓથી માંડી મોટા ઉદ્યોગગૃહો પણ કાચા પડી રહ્યા છે. લોકો નોટબંધીની અસરમાંથી હજુ સંપૂર્ણ બહાર આવી શકયા હોય નહીં થેવી સ્થિતિ જોવા મળે છે.